Tamacahut d tawsit n tsekla tamensayt, d nettat i yuɣen amḍiq d ameqran deg ṣṣenf n tewsatin n tesrit. Tamacahut d ayla n medden, ur tesɛi ara bab-is, tella si zzman aqdim, ḥedd ur yezmir ad d-yefkk azemz n tlalit-ines, ula deg tsiwelt-ines nettuɣal ɣer zzman aqdim, ḥedd ur t-yessin. Tamacahut d ṣṣenf n tsekla i d-yewwḍen s ubrid n timawit, ama ɣezzifit ama wezzilit, tasuta tettak-itent i tayeḍ, s yiwen kan n ubrid, seg yimi ɣer umeẓẓuɣ.